**FELADAT-ELLÁTÁSI ELŐSZERZŐDÉS**

amely létrejött egyrészről

**Telki község Önkormányzat**a ( 2089 Telki, Petőfi u.1. képviseletében eljár: Deltai Károly polgármester), a /2018.( ) Öh. határozatában foglalt felhatalmazás alapján, mint Magyarország helyi önkormányzatairól szóló 2011. évi CLXXXIX. törvény **13 § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény alapján egészségügyi közszolgáltatásért felelős szerv**, a továbbiakban: Önkormányzat,

másrészről

**……………. (székhely:…,**  képviseli:…, egészségügyi szolgáltató azonosítója: **……………) mint egészségügyi szolgáltatásra jogosult** (továbbiakban: Szolgáltató) között alulírott napon és helyen az alábbi feltételekkel.

1. Előzmények

Szerződő felek rögzítik, hogy Megbízó /2018.(XI.06.) Öh. számú határozatával döntött arról, hogy Telki lakosságát ellátó fogorvosi alapellátást biztosító körzet kialakítását kezdeményezi. Ennek érdekében pályázati felhívást tett közzé, melyen Szolgáltató is indult. A pályázati eljárás eredményeként a képviselő-testület / 2018. ( ) Öh. számú határozatával úgy döntött, hogy Szolgáltatóval, mint nevezett pályázat nyertesével feladat-ellátási előszerződést köt.

1. Önkormányzat az egészségügyi alapellátásra vonatkozó közfeladatának ellátására területi ellátási érdekből Szolgáltatóval kíván feladat-ellátási szerződést kötni 2019. …………………………………. napjától kezdődően.
2. Szolgáltató az önálló orvosi tevékenységről szóló 2000. évi II. törvény és annak végrehajtásáról rendelkező 313/2011.(XII.23.) Kormányrendelet szerint köteles beszerezni a működéshez szükséges engedélyt, illetőleg praxisengedélyt az engedélyező szervtől, valamint finanszírozási szerződést kötni a Nemzeti Egészégbiztosítási Alapkezelővel.
3. Tekintettel arra, hogy fent hivatkozott jogszabályok értelmében a praxisengedély megszerzéséhez Szolgáltató köteles bemutatni többek között a fogorvosi feladatok ellátására való megbízást igazoló, a települési önkormányzattal kötött előszerződést, jelen előszerződéssel szerződő felek arra vállalnak kötelezettséget, hogy amennyiben Szolgáltató a fogorvosi tevékenység folytatásához szükséges valamennyi jogszabályi feltételnek megfelel, továbbá rendelkezik a tevékenység folytatására jogosító működési engedéllyel, praxisengedéllyel, illetőleg felelősségbiztosítással, abban az esetben egymással legkésőbb 2019. …………. napjáig, 2019. …………… napján kezdődő hatállyal a jelen szerződés mellékletét képező Feladat-ellátási szerződést és a rendelő használatára vonatkozó Haszonkölcsön szerződést az abban megjelölt tartalommal megkötik.
4. Felek megállapodnak abban, hogy amennyiben Szolgáltató 2019……………... napjáig nem igazolja Önkormányzat részére, hogy a fogorvosi tevékenység folytatásához szükséges valamennyi jogszabályi feltételnek megfelel és rendelkezik a tevékenység folytatására jogosító működési engedéllyel, illetőleg felelősségbiztosítással, akkor jelen előszerződés megszűnik és Önkormányzat jogosult más Szolgáltatóval szerződést kötni a fogorvosi tevékenység folytatására jelen szerződésben megjelölt körzetre vonatkozóan.
5. Szerződő felek rögzítik, hogy a Polgári Törvénykönyvről szóló 2013, évi V. törvény 6:73. § (3) bekezdése alapján a feladat-ellátási szerződés megkötését bármelyik fél megtagadhatja, ha bizonyítja, hogy
6. az előszerződés megkötését követően előállott körülmény következtében az előszerződés változatlan feltételek melletti teljesítése lényeges jogi érdekét sértené;
7. a körülmények megváltozásának lehetősége az előszerződés megkötésének időpontjában nem volt előrelátható;
8. a körülmények megváltozását nem idézte elő; és
9. a körülmények változása nem tartozik rendes üzleti kockázata körébe.
10. Szerződő Felek kölcsönösen törekednek arra, hogy a közöttük felmerülő vitás kérdéseket peren kívül, békés úton rendezzék. Ennek eredménytelensége esetére Felek a jelen megállapodásból eredő per- vagy jogvita elbírálására kölcsönösen a Budakörnyéki Járásbíróság kizárólagos illetékességét kötik ki.
11. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az egészségügyi alapellátásról szóló 2015. évi CXXIII. törvény, a kötelező egészségbiztosítás ellátásairól szóló 1997. évi LXXXIII. törvény, az önálló orvosi tevékenységről szóló 2000. évi II. törvény, a számvitelről szóló 2000. évi C. törvény, az önálló orvosi tevékenységről szóló 2000. évi II, törvény végrehajtásáról szóló 313/2011. (X11.23.) Korm. rendelet, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, a kötelező egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (MI. I.) Korm. rendelet a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet rendelkezései irányadók.

Jelen előszerződést felek elolvasás és értelmezés után, mint akaratukkal mindenben megegyezőt, jóváhagyólag írták alá.

Telki, 2019.

 Telki Község Önkormányzata

 képviseletében egyéni vállalkozó

Deltai Károly polgármester Szolgáltató